**Príloha** č.1

**Podrobný opis predmetu zákazky**

**Predmet zákazky je:**

 **Časť A:**

Oprava fasády kaplnky a časti kaštieľa Stupava chemickým odstránením grafitov a vyhotovenie antigrafitového náteru do výšky 3 metrov

**Časť B:**

oprava južnej časti oplotenia kaštieľa Stupava od tzv. stĺpu hanby po vstupnú bránu do parku obnova murovaných častí oplotenia klasickými murárskymi technologiami a postupmi za použitia antigrafitového náteru v súlade s rozhodnutím Krajského pamiatkového úradu Bratislava č. KPUBA-2021/11428-2/47392/AUG., ktoré tvorí prílohu č. 2 podrobného opisu predmetu zákazky

**Miesto realizácie:**

Domov sociálnych služieb a zariadenie pre seniorov KAŠTIEĽ, Hlavná 13, Stupava

Rozsah stavebných prác a dodávok súvisiacich realizáciou je bližšie špecifikovaný vo výkaze výmer, ktorý tvorí prílohu č. 1 podrobného opisu predmetu zákazky.

Príloha č. 1 k podrobnému opisu predmetu zákazky (výkaz, výmer)















Príloha č. 2 k podrobnému opisu predmetu zákazky – rozhodnutie pamiatkového úradu

Číslo: KPUBA-2021/11428-2/47392/AUG

Bratislava 09.06.2021

Krajský pamiatkový úrad Bratislava (ďalej len „KPÚ BA“), ktorý je podľa § 11 ods. 1 zákona č. 49/2002 Z.z. o ochrane pamiatkového fondu v znení neskorších predpisov (ďalej len „pamiatkový zákon“) vecne príslušným správnym orgánom a podľa § 9 ods. 5 pamiatkového zákona je miestne príslušným správnym orgánom na úseku ochrany pamiatkového fondu a podľa § 46 zákona č. 71/1967 Zb. o správnom konaní v znení neskorších predpisov (ďalej len „správny poriadok“) vydáva toto

**rozhodnutie**

podľa § 32 ods. 2 pamiatkového zákona, na základe žiadosti Bratislavského samosprávneho kraja, Sabinovská 16, 820 05 Bratislava zaevidovanej 05.05.2021 o vydanie rozhodnutia o **zámere opravy južnej časti oplotenia parku kaštieľa v Stupave od tzv. stĺpu hanby po vstupnú bránu do parku, parcely registra „C“ č. 726/1, k. ú. Stupava,** nehnuteľnosť je súčasťou národnej kultúrnej pamiatky evidovanej v Ústrednom zozname pamiatkového fondu pod č. 540/2

KPÚ BA preskúmal predloženú žiadosť a podľa § 32 ods. 4 pamiatkového zákona posudzuje zámer obnovy kultúrnej pamiatky ako **prípustný** pri dodržaní nasledovných podmienok:

1. Obnovu murovaných častí oplotenia realizovať klasickými murárskymi postupmi s použitím omietky a náteru. Farebnosť novej povrchovej úpravy schváli KPÚ BA na základe vzorkovníka vlastníkom vybraného výrobcu.

2. Ukončujúce rímsy nárožných oblúkových častí očistiť od nevhodných sekundárnych omietok a v prípade potreby obnoviť umelecko-remeselným spôsobom so zachovaním profilácie. Prípadnú novú povrchovú úpravu ríms vopred prerokovať a schváliť na KPÚ BA.

3. Ukončujúce tehlové nadmurovky oplotenia zachovať bez povrchovej úpravy, v prípade potreby obnoviť škárovanie.

4. Použiť matný antigrafitový náter.

5. Začiatok a predpokladaný koniec obnovy ohlási vlastník alebo ním poverená osoba minimálne 15 dní vopred písomnou formou na KPÚ BA.

6. KPÚ BA bude v priebehu obnovy vykonávať štátny pamiatkový dohľad.

7. Každú závažnú zmenu oproti schválenému zámeru a zmenu oproti alebo nad rámec tohto rozhodnutia je nutné prerokovať a schváliť KPÚ BA.

Toto rozhodnutie stráca platnosť po uplynutí troch rokov odo dňa nadobudnutia jeho právoplatnosti, ak v tejto lehote nebol vykonaný úkon, na ktorý sa vzťahuje.

**Odôvodnenie**

KPÚ BA začal správne konanie na základe žiadosti Bratislavského samosprávneho kraja, Sabinovská 16, 820 05 Bratislava zaevidovanej 05.05.2021 o vydanie rozhodnutia o zámere opravy južnej časti oplotenia parku kaštieľa v Stupave od tzv. stĺpu hanby po vstupnú bránu do parku, parcely registra „C“ č. 726/1, k. ú. Stupava, nehnuteľnosť je súčasťou národnej kultúrnej pamiatky evidovanej v Ústrednom zozname pamiatkového fondu pod č. 540/2 09.06.2021 KPUBA-2021/11428-2/47392/AUG 2 / 2

Predmetom zámeru je obnova povrchov južnej časti murovaného oplotenia parku pri kaštieli v Stupave. Omietková povrchová úprava oplotenia je aktuálne v značne opotrebovanom a degradovanom stave.

KPÚ BA posúdil predložený zámer z hľadiska ochrany pamiatkových fondu ako prípustný, pri dodržaním podmienok na zachovanie pôvodného výrazu murovaného a omietaného oplotenia vrátane jeho hodnotných prvkov a detailov. Podmienky boli stanovené z dôvodu zabezpečenia ochrany existujúcich pamiatkových hodnôt a prezentácie kultúrnej pamiatky v súlade s jej pamiatkovými hodnotami.

 Ing. arch. Ján Mackovič

 riaditeľ

**Doručuje sa**

Bratislavský samosprávny kraj, Sabinovská 16, 820 05 Bratislava, IČO: 36063606

**Na vedomie**

Mesto Stupava, Hlavná 24, 900 31 Stupava, IČO: 00305081

KPÚ BA – na založenie do spisu